b'\n_START_ARTICLE_\nAntoni Karwowski\n_START_SECTION_\nTidlig liv\n_START_PARAGRAPH_\nAntoni Karwowski vokste opp i en liten by \xc3\xb8st i Polen, omgitt naturparken Biebrza Nasjonal Park. Hans far, Jozef Karwowski, var sosialarbeider og jobbet med \xc3\xa5 fremme kultur. Hans mor Larysa (f\xc3\xb8dt Zub) jobbet som fris\xc3\xb8r. Antoni hadde en yngre bror, Maciej. Han vokste opp i en flergenerasjonsfamilie under sterk innflytelse fra sin far og sin russiske bestefar Szymon Zub. Karwowskis f\xc3\xb8rste leksjon i tegning fikk han fra sin far. Dette, sammen med kontakt med sin kreative bestefar som skrev dikt og som sang gamle russiske sanger, p\xc3\xa5virket hans senere fremtidige karrierevalg. Arven som bestod av b\xc3\xa5de polsk og russisk kultur og tradisjoner sammen med en oppvekst med mye kontakt med vill natur p\xc3\xa5virket sterkt hans kunstneriske identitet.\n_START_SECTION_\nKarriere\n_START_PARAGRAPH_\nEtter fullf\xc3\xb8rt h\xc3\xb8yskole Antoni begynte \xc3\xa5 male mer, samtidig som han eksperimenterte med forskjellige former for kunst. Han flyttet og byttet universiteter flere ganger, mens han fors\xc3\xb8kte \xc3\xa5 finne en plass der han fullt ut kunne utvikle sitt talent. En periode jobbet han som gruvearbeider. Senere kom han inn p\xc3\xa5 det kunstneriske fakultetet ved Nikolaus Kopernikus-universitetet i Toru\xc5\x84, hvor han utviklet sitt talent og ble en profesjonell kunstner. _NEWLINE_P\xc3\xa5 begynnelsen av 1980-tallet startet Antoni sammen med Zbigniew Oleszynski \xc2\xabgruppe \xe2\x80\x9cA\xe2\x80\x9d\xc2\xbb, som utf\xc3\xb8rte flere performance- prosjekter i Polen. Siden da var han dypt engasjert i performance-kunst. I tillegg til \xc3\xa5 organisere deltok han i forskjellige prosjekter. Siden 2003 har Karwowski organisert den internasjonale performanc-e og intermedia-festivalen i Szczecin i Polen._NEWLINE_Gjennom hans karriere har han skapt sin egen stil som en kunstkritiker fra Berlin har beskrevet p\xc3\xa5 f\xc3\xb8lgende m\xc3\xa5te: \xc2\xab\xe2\x80\xa6fra hans bilder kommer fargefullt lys, som er skapt med perfeksjon i hans workshop. Metaforer fra dette lyset gir en magisk, surrealistisk mening til figurative elementer i hans malerier. Kraften i hans malerier, foruten dekorative farger, kommer fra rikheten av symbolske meninger og fra flere lag som gj\xc3\xb8r Antoni\xc2\xb4s malerier langt fra den enkle dekorative funksjonen.\xc2\xbb_NEWLINE_Han fikk i 2005 et oppdrag med \xc3\xa5 lage et stort veggpanel, som var 53m langt; for en klinikk i Dortmund i Tyskland.'